### Beslutninger

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 3. december 2025 har vedtaget Magistratens indstilling med den ændring, der er foreslået af Kulturudvalgets ændringsforslag, jf. udvalgets erklæring af 26. november 2025.

###

BESLUTNINGSFORSLAG FRA DD OG LA

[adresse] er kendetegnet ved et rigt og mangfoldigt foreningsliv båret af frivillige kræfter. Foreningerne spiller en afgørende rolle i lokalsamfundene ved at skabe fællesskaber, styrke sammenhængskraften og facilitere meningsfulde aktiviteter og kulturelle begivenheder. Disse bidrag gør vores kommune til et bedre sted at bo og leve – både for børn, unge, voksne og ældre.

Foreningslivet hviler i dag på frivillige ildsjæle, der ofte bruger mange timer på at få tingene til at fungere. Men desværre oplever mange foreninger, at de møder en mur af administrative krav og dokumentationsbyrder, som gør at frivillige bruger tid og kræfter på noget andet end foreningens formål.

Ønsket med dette beslutningsforslag er at frisætte foreningslivet i [adresse] ved at reducere de kommunale og statslige regler og dokumentationskrav, der hæmmer foreningernes frivillige arbejde. Målet er at skabe enklere og fleksible rammer, der understøtter det frivillige engagement og giver foreningerne mere tid og energi til deres kerneopgave: at skabe fællesskab og aktivitet.

Liberal Alliance og Danmarksdemokraterne foreslår derfor, at byrådet beslutter,

1. At der gennemføres en bred dialog med foreningslivet i [adresse] med det formål at identificere kommunale regler, procedurer og dokumentationskrav, som opleves som unødigt bureaukratiske eller hæmmende for foreningsdrift.

2. At der udarbejdes en samlet oversigt over disse krav med henblik på, at byrådet kan tage konkret stilling til, hvilke regler der kan afskaffes, forenkles eller justeres.

3. At der som en del af kortlægningen også fokuseres på statslige regler og dokumentationskrav, som påvirker foreningernes virke, og på baggrund heraf rette henvendelse til relevante ministerier og folketingsudvalg med opfordring til at fjerne eller lempe de pågældende krav.

Sam Jessen, Liberal Alliance

Nikolaj Andersen, Danmarksdemokraterne.

INDSTILLING FRA MAGISTRATSAFDELINGEN FOR KULTUR OG BORGERSERVICE

### Resume

I tråd med beslutningsforslaget er der gennemført en inddragelsesproces med interessenter fra det folkeoplysende område for at identificere tiltag, som kan frisætte foreningslivet fra kommunale regler og krav.

Interessenternes anbefalinger og forslag til initiativer er samlet i vedlagte katalog.

Indstillingen anbefaler, at der igangsættes en nærmere undersøgelse af aktivitetsstøtteordningen og APEHØS-ordningen (støtte til Arbejdsledige, Pensionister, Efterlønsmodtagere, Handicappede, Øvrige personer over 60 år uden indkomst, samt Studerende/lærlinge). Andre af initiativerne igangsættes umiddelbart, mens enkelte håndteres i allerede igangsatte analyser.

På statsligt niveau er der parallelt gennemført en undersøgelse, som på samme vis har skal belyse statslige regler og krav, der kan lettes for foreningslivet. Forslag til frisættende initiativer på statsligt niveau er derfor ikke medtaget i indstillingen.

### Beslutningspunkter

Det indstilles:

At 1) der igangsættes en undersøgelse af, hvordan en ny støtteordning til aktiviteter for børn og unge under 25 år (aktivitetsstøtteordningen) kan udformes, så de administrative byrder for foreningerne lettes, herunder identifikation af fordele og ulemper ved at ændre ordningen.

At 2) der igangsættes en undersøgelse af, hvordan en ny støtteordning til nedsat betaling for særlige gruppers deltagelse i aftenskolen (APEHØS-ordningen) kan udformes, så de administrative byrder for foreningerne lettes, herunder identifikation af fordele og ulemper ved at ændre ordningen.

At 3) Byrådet tager til efterretning, at de øvrige initiativer, der fremgår af kataloget, igangsættes af Kultur og Borgerservice eller indgår som en del af andre allerede besluttede analyser (Initiativerne 2.1-2.3, 3.1, 4.2, 5.1-5.2, 6.1-6.3 og 7.1 i bilag 2).

### Borgmesterens Afdelings påtegning

Fremsendes til Magistraten. Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.

### Sagsforløb

Udvalg: [adresse]

Dato: 28-05-2025

Mogens Rasmussen: 25

Fremsendes til Magistratsafdelingen for Kultur og Borgerservice med henblik på udarbejdelse af en indstilling, jf. byrådets vedtagelse i mødet den 28. maj 2025 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 04-11-2025

Mogens Rasmussen: 13

Fremsendes til [adresse] med bemærkning, at Magistraten i mødet den 4. november 2025 anbefaler, at byrådet tiltræder Magistratsafdelingen for Kultur og Borgerservices indstilling af 21. oktober 2025.

Øyvind Nilsson var forhindret i at deltage i sagens behandling.

Udvalg: [adresse]

Dato: 12-11-2025

Mogens Rasmussen: 21

Fremsendes til Kulturudvalget til behandling i henhold til beslutning i byrådets møde den 12. november 2025.

Udvalg: Kulturudvalget

Dato: 26-11-2025

Mogens Rasmussen: 4

Udvalget kunne tiltræde indstillingen men med et ændringsforslag, der tilføjer et nyt beslutningspunkt om, at byrådet beslutter, at Magistratsafdelingen for Teknik og Miljø igangsætter en undersøgelse af, hvordan Magistratsafdelingen for Teknik og Miljø kan bidrage til at frisætte idræts- og foreningslivet indenfor sine snitfladeområder.

Ved undersøgelsen belyses bl.a. økonomiske konsekvenser, idræts- og foreningsforeningslivet inddrages sammen med Magistratsafdelingen for Kultur og Borgerservice med henblik på, at byrådet får et grundlag til at frisætte på tværs af flere Martin Søndergaard. Magistratsafdelingen for Teknik og Miljø anmodes om at vende tilbage til Teknisk Udvalg med resultaterne af undersøgelsen.

Sarah Berg var forhindret i at deltage i udvalgets behandling af sagen.